NaiveNeuron/SloPal huggingface dataset:
Číž, Miroslav, podpredseda NR SR (2015-06-26):
Ďakujem. Otváram všeobecnú rozpravu. Písomnú prihlášku nemám. Pýtam sa, kto sa hlási do rozpravy ústne? Neregistrujem žiadneho pána poslanca, tak mi dovoľte vyhlásiť všeobecnú rozpravu za skončenú. Ďakujem navrhovateľovi, pani spravodajkyni, ale pána Kaníka poprosím, aby zostal, pretože nasleduje prvé čítanie o jeho návrhu na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov. Parlamentná tlač: 1603 a návrh na pridelenie výborom je v rozhodnutí predsedu č. 1620. Nech sa páči, máte slovo, pán poslanec a uveďte tento návrh zákona. (Rokovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 1603.)
Taraba, Tomáš, poslanec NR SR (2021-06-23):
Ja by som len doplnil. Pre mňa je absolútne nepochopiteľné, že ako môže existovať nejaký politik, ktorý sa vôbec bojí názoru ľudí. Veď to dlhodobo je neudržateľné a aj v tomto prípade, ak si koalícia cez Ústavný súd, ktorý si navolila tam svojich kamošov, rozhodne, že napríklad nebude môcť sa konať referendum v prípade predčasných volieb, tak jednoducho ľudia len pochopia, že naozaj vládna koalícia, tak ako to ukázala pri testovaní, ako to ukázala pri tých očkovacích procedúrach, že všetko bolo slobodné a na konci to bolo vynútené, tak jednoducho si oni uzurpovali pozíciu na úkor ľudí. A práve preto, čo sme tu videli za uplynulý rok, je absolútnou prioritou, aj nás v opozícii, aby sme sfunkčnili referendum, inštitút referenda, pretože videli sme ako pomaly rozhodujú na Slovensku zákonom stanovené inštitúty. Na konci dňa, my ako opozícia, sme dali námietku na Ústavný súd, aby zákon, ústavný zákon, ktorý na konci roka prijala koalícia, ktorým zabránili dokonca výklad ústavy a ústavných zákonov Ústavnému súdu. A keď sem prišiel predseda Ústavného súdu a on nás tu poučoval, že to je zákon, ktorý ide proti demokratickému zriadeniu, my sme podali podnet a dnes je, dnes je jún, za chvíľu, podľa mojich vedomostí ani nemáme odpoveď, či to vôbec prijali. Veď to je, to je niečo škandalózne. Proste tu prestali fungovať základné obranné mechanizmy, na ktorých demokracia stojí. Oni ukradli štát, a práve preto sfunkčnenie referenda ako takého je posledná záruka pre ľudí a som veľmi rád, že táto iniciatíva v parlamente je a určite ju podporím. Ďakujem.
Gaborčáková, Soňa, poslankyňa NR SR (2016-10-19):
Ja si myslím, že musíme hľadať nejaké spoločné riešenie. Hádať sa, kto z koho, a proste len ísť do nejakých, každý svoju stranu obhajuje, vedie k tomu, že ľudia prestávajú veriť politike, politikom, naozaj podporujeme možno také polopravdy, v konečnom dôsledku sa zle pracuje. Treba si naozaj sadnúť, pomenovať si tie veci a hľadať možnosti, ako sa posunúť ďalej. Nič nie je ideálne. Ja verím, keď som sa na to pozerala aj z pohľadu, keby som bola poradkyňa ministra, ako by som to robila, preto možnože by som išla tiež kritikou, lebo tiež mám veľa skúseností od našich rodičov zo zariadenia, že je to tak. Ale potom som si povedala, že asi je už čas, aby sme tým ľuďom vonku dali najavo nie, ako sa nedá, ale ako sa dá a v tých podmienkach, aké máme. Ďakujem.
Glváč, Martin, podpredseda NR SR (2017-04-04):
Ďakujem. Ďalšia v rozprave, pani poslankyňa Remišová. Nech sa páči. Nie je prítomná. Pán poslanec Krajčí. Nie je prítomný. Pán poslanec Marosz.
I. Andruskó, poslanec: (2008-05-22):
Vážený pán neprítomný minister, štátny vzdelávací program je kľúčovým momentom neschváleného návrhu zákona o výchove a vzdelávaní. V tejto súvislosti sa na vás obraciam s nasledovnými otázkami. 1. Ako je možné, že v priebehu dvoch mesiacov sa výrazne zmenili niektoré dôležité prvky vzdelávacieho programu, ako napríklad počet hodín telesnej výchovy na gymnáziách, pokles celkového počtu z 12 na 8? 2. Bol podľa vás pôvodný návrh štátneho vzdelávacieho programu pripravený kvalitne? Lebo podľa mňa nie. Na vypracovanie vážneho a dobrého programu je totiž potrebný dostatočne dlhý časový interval v trvaní možno niekoľkých rokov, len tak je možné postupne poskladať programy jednotlivých ročníkov. Vážený pán minister, ako som tu už povedal, Štátny pedagogický ústav už niekoľkokrát zmenil štátny vzdelávací program v rámci jeho prípravy. A vy, pán minister, od škôl očakávate, že v priebehu dvoch mesiacov vypracujú kvalitné školské vzdelávacie programy. Podľa mňa to nie je možné. Ďakujem pekne.
Blaha, Ľuboš, podpredseda NR SR (2024-02-13):
Na vaše vystúpenie, pani poslankyňa, neevidujem žiadnu faktickú poznámku. Ako ďalší sa do rozpravy prihlásil pán poslanec Marek Lackovič. Nech sa páči, pán poslanec, máte slovo.
Košútová, Magda, poslankyňa NR SR (2015-07-02):
Ďakujem pekne za slovo, pán predseda. V rozprave vystúpili dvaja poslanci. Pán poslanec Radošovský predložil procedurálny návrh, v ktorom navrhol, aby návrh výboru bol posúdený Ústavnoprávnym výborom Národnej rady Slovenskej republiky a aby výbor dal k tomu svoje stanovisko. Dajte, prosím, o tomto návrhu hlasovať.
Grendel, Gábor, podpredseda NR SR (2021-12-09):
Teraz dávam možnosť prihlásiť sa do rozpravy ústne. Nikto sa nehlási. Vyhlasujem rozpravu za skončenú. Chce zaujať stanovisko pán navrhovateľ? Áno. Nech sa páči.
Figeľ, Ján, podpredseda NR SR (2014-06-05):
Ďakujem aj ja. Vyhlasujem týmto všeobecnú rozpravu za skončenú. Pán navrhovateľ, treba niečo, netreba? Oceňujem. Pani spravodajkyňa? Nech sa páči, máte právo.
Karahuta, Jaroslav, poslanec NR SR (2022-11-09):
Ďakujem pekne za slovo, pán predsedajúci. Myšlienku zavedenia Zelenej správy takisto jednoznačne podporujem, to, čo, o čom rozprával teraz pán Fecko, pretože pokiaľ sa hľadajú nejaké, nejaké politické, politické riešenia, ako dostať ministra do parlamentu, ako urobiť rozpravu ku potravinám, tak toto je ideálne miesto, kedy sa vie aj koaličný, aj opozičný poslanec oboznámiť s riadnou situáciou v pôdohospodárstve a lesníctve, a jednak sa môže viesť diskusia o stave nášho poľnohospodárstva, potravinárstva. Takže jednoznačne ja by som takisto poprosil, pokiaľ toto, toto budeme prejednávať, aby si získal tento návrh širokú podporu. Ďakujem.
P. Hrušovský, predseda NR SR: (2004-03-17):
D. Dubovská, poslankyňa: Ďakujem, pán predsedajúci. Ja by som chcela tiež sa vyjadriť aj k tej téme Írsko, ktorá tu už znovu sa zopakovala. Írsko, po prvé, využilo motivačné nástroje. Maximálne možne sa snažilo efektívne využiť zdroje z Európskej únie. Myslím si, že znížilo dane pre rozvojové investície vlastným podnikateľom, podporilo národných výrobcov a strategicky vyberalo zahraničných investorov. Mne sa veľmi páčilo, pán podpredseda, že ste tak pekne hovorili o tom, že netreba politizovať a sporme sa o dobré veci a podobne, ale vtedy treba naozaj rešpektovať aj názory tých druhých a možno by ste presvedčili svojich kolegov, aby ich rešpektovali aj napríklad pri komisiách, kontrolných komisiách v Národnej rade, aby ste to podporili tento návrh. Ale ja vás chcem ešte podporiť v tej myšlienke, ktorú hovoríte, že chyby, kto nerobí chyby, tak sa nepomýli. Je to pravda, ale za tie chyby musí platiť sám, a nie ostatní, a preto aj možno v mene motoristov by som rada vás vyzvala, aby ste chyby nerobili, lebo potom sa odrážajú aj na raste cien paliva a pohonných hmôt. Takže ďakujem za pozornosť.
Kolíková, Mária, poslankyňa NR SR (2023-03-14):
Vážený pán predseda... (Prerušenie vystúpenia predsedajúcim.)
A. Belousovová, podpredsedníčka NR SR: (2007-09-19):
S faktickými poznámkami na vystúpenie pána poslanca Kuruca sa prihlásili pán poslanec Frešo a pán poslanec Petrák. Končím možnosť prihlásiť sa s faktickými poznámkami. A pán poslanec Frešo má slovo. Nech sa páči.
Pellegrini, Peter, predseda NR SR (2014-12-04):
Prezentujme sa a hlasujme o pridelení návrhu zákona výborom. (Hlasovanie.) Prítomných 140 poslancov, za bolo 126, zdržalo sa 10 poslancov, nehlasovali 4. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Poprosím pani poslankyňa Magdu Košútovú, aby uviedla hlasovanie o prvom čítaní o vládnom návrhu zákona, ktorým sa mení a dopĺňa zákon č. 180/1995 Z. z. o niektorých opatreniach na usporiadanie vlastníctva k pozemkom, tlač 1284. Nech sa páči. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa mení zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy , tlač 1284.)
Grendel, Gábor, podpredseda NR SR (2020-12-08):
Ďakujem pekne. Pán poslanec Viskupič.
Paška, Pavol, predseda NR SR (2014-01-30):
(Hlasovanie.) 132 prítomných, 125 bolo za, 7 sa zdržali. Schválili sme príslušné výbory a lehoty na prerokovanie. Budeme teraz hlasovať o návrhu skupiny poslancov, ktorí navrhujú, aby sa voľba členov Správnej rady Tlačovej agentúry vykonala tajným hlasovaním. (Hlasovanie.) 133 prítomných, 80 za, 29 proti, 16 sa zdržali, 8 nehlasovali. Schválili sme, že voľbu členov Správnej rady Tlačovej agentúry vykonáme tajným hlasovaním. Pristúpime teraz, dámy a páni, k tajnému hlasovaniu o dvoch návrhoch. (Ruch v sále.) Ešte vás chvíľočku, prosím vás, chcem upozorniť na niektoré veci. Vykonáme dve tajné voľby. Jedna je predseda Úradu pre reguláciu elektronických komunikácií a poštových služieb a potom sú to členovia Správnej rady Tlačovej agentúry. Preto budete mať farebne odlíšené lístky. Vzhľadom na to, že aj členovia rady sú volení podľa špecifických oblastí, do ktorých kandidujú, tak je na každú samostatný lístok. Chcem vás len upozorniť, že za oblasť žurnalistiky je viac kandidátov, poprosím označiť len jedného, ale nezabudnúť, aby lístok bol platný, aj u druhého kandidáta označiť svoje stanovisko. Dobre? Ďakujem vám pekne. Poprosím skrutátorov, aby odvolili a pristúpime k samotnému tajnému hlasovaniu. (Akt tajného hlasovania.)
P. Hrušovský, podpredseda NR SR: (2002-06-19):
Prosím vás teda ako spoločného spravodajcu, aby ste uvádzali návrhy na hlasovanie v poradí tak, ako sú uvedené v spoločnej správe gestorského výboru. M. Topoli, poslanec: Vážený pán predsedajúci, vážený pán minister, konštatujem, že v rozprave k tomuto zákonu vystúpili traja poslanci, z ktorých pozmeňujúce návrhy podali dvaja. Najskôr však budeme hlasovať o bodoch spoločnej správy.
Fitz, Peter, poslanec NR SR (2014-01-29):
Ďakujem pekne za slovo. Vážený pán predsedajúci, vážený pán minister, vážené pani poslankyne, páni poslanci, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o vládnom návrhu zákona o divadelnej činnosti a hudobnej činnosti a o zmene a doplnení niektorých zákonov. Konštatujem, že uvedený návrh zákona po formálno-právnej stránke všetky náležitosti spĺňa uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a v súlade návrhu zákona s Ústavou Slovenskej republiky a záväznými právnymi predpismi Slovenskej republiky, medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých uznesení, ustanovení. Návrh zákona obsahuje doložku vybraných vplyvov, vplyvov na rozpočet verejnej správy, na zamestnanosť vo verejnej správe a financovaní návrhu, ako aj doložku zlučiteľnosti právneho predpisu s právom Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 8. januára 2014 č. 811 a podľa § 71 rokovacieho poriadku navrhujem, aby návrh zákona prerokovali ústavnoprávny výbor, výbor pre sociálne veci a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, skončil som. Ďakujem. Prosím, otvorte rozpravu.
Jurinová, Erika, podpredsedníčka NR SR (2015-11-24):
Ďakujem, pani spravodajkyňa. Otváram rozpravu. Do rozpravy som dostala tieto písomné prihlášky. Do rozpravy je tak prihlásený pán poslanec Jozef Mihál a Erika Jurinová z klubu OBYČAJNÍ ĽUDIA a nezávislé osobnosti. Dávam slovo prvému prihlásenému rečníkovi do rozpravy pánovi poslancovi Mihálovi.
Lehotský, Tomáš, poslanec NR SR (2022-05-04):
Ďakujem veľmi pekne. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania návrhu skupiny poslancov Národnej rady na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného návrhu zákona. Národná rada uznesením č. 1332 zo 17. marca 2022 pridelila návrh skupiny poslancov týmto výborom: výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: Odporúčanie pre Národnú radu návrh schváliť – výbor pre financie a rozpočet, ústavnoprávny výbor, výbor pre verejnú správu a regionálny rozvoj. Z uznesení výborov Národnej rady uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k návrhu skupiny poslancov odporúča Národnej rade predmetný návrh zákona schváliť. Spoločná správa výborov bola schválená uznesením gestorského výboru č. 324 z 26. apríla 2022. Týmto uznesením výbor zároveň poveril spoločného spravodajcu, teda mňa, aby na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Ďakujem, skončil som, otvorte, prosím, rozpravu.
Halák, Róbert, poslanec NR SR (2020-11-03):
Ďakujem za slovo. Vážený pán predsedajúci, v zlúčenej rozprave vystúpili traja poslanci – pani poslankyňa Anička Andrejuvová, pán poslanec Peter Osuský a pani poslankyňa Magdaléna Sulanová. Pani poslankyňa Andrejuvová podala pozmeňujúci návrh. Pán predsedajúci, keďže spoločná správa neobsahovala žiadne pozmeňujúce návrhy, dajte teraz hlasovať o pozmeňujúcom návrhu, ktorý predniesla pani poslankyňa Andrejuvová – pozmeňujúci návrh poslankyne Národnej rady Slovenskej republiky Aničky Andrejuvovej.
Blaha, Ľuboš, podpredseda NR SR (2024-06-19):
Ďakujem pekne. Teraz dávam slovo spravodajcovi, ktorým je pán, pán poslanec Ján Richter, nech sa páči, máte slovo. (Reakcia spravodajcu.) Dobre, máme dve minúty do konca, takže ak je všeobecný súhlas, prerušujem schôdzu a pokračovali by sme zajtra ráno o deviatej hodine. Ďakujem pekne. (Prerušenie rokovania o 19.58 hodine.) 208
Hatráková, Katarína, poslankyňa NR SR (2020-11-25):
Ďakujem, pán predsedajúci. Pán predsedajúci, v rozprave k návrhu nevystúpili žiadni poslanci, neboli podané žiadne pripomienky ani spoločná správa neobsahuje žiadne pozmeňujúce návrhy. Pán predsedajúci, sme v treťom čítaní, otvorte, prosím, rozpravu.
Jurinová, Erika, podpredsedníčka NR SR (2014-12-11):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Dávam možnosť prihlásiť sa do rozpravy ústne. Registrujem, že do rozpravy sa hlási aj pán spravodajca. Do rozpravy nie je nikto. To už som povedala, už nebolo treba. Ale uzatváram možnosť prihlásiť sa a zároveň dávam slovo jedinému prihlásenému pánovi poslancovi Kuffovi.
Jurinová, Erika, podpredsedníčka NR SR (2015-06-30):
Ďakujem, pán minister. Dávam slovo spoločnému spravodajcovi z výboru pre financie a rozpočet poslancovi Milanovi Mojšovi a prosím ho, aby podal správu o výsledku prerokovania materiálu vo výboroch Národnej rady.
Hargaš, Ján, poslanec NR SR (2024-06-27):
Ďakujem, pán predsedajúci, ja som si vymenil rozpravu za faktickú, lebo som v skutočnosti len faktickú chcel povedať, ale nestihol som už reagovať na predošlého rečníka. Pán Dostál, vy ste hovorili teda o tom, že ako tento proces nie je dobre manažovaný, a teda je aj pravda, že tu riešime dlhodobý problém v zrýchlenom konaní, ale čo je ešte jedna pravda, a teda to sa priznal pán minister Raši, keď bol so mnou v jednej diskusii, že on, neviem, či teda on osobne, ale keď bol SMER, teda dnešná koalícia v opozícii, tak trikrát tento zákon že vraj predkladali. Z opozície. Čo teda mne evokuje, že už ten zákon mali napísaný, tak potom naozaj sa pýtam, že po deviatich mesiacoch vládnutia, prečo dnes prinášajú zákon v skrátenom legislatívnom konaní, ak ho predtým trikrát ako opozícia predkladali do parlamentu. Naozaj mi to nedáva zmysel a hovorím to preto, pretože, pretože v týchto skrátených legislatívnych konaniach jednoducho sú tam chyby, pán Dostál na ne upozorňuje, pri iných prípadoch na ne upozorňujeme aj my. Jednoducho ženiete to cez ten proces, veď asi sa k tomu ešte dostaneme pri Audiovizuálnom fonde, predpokladám, a dôsledkom sú chyby, ktoré sa potom musia opravovať. Ďakujem.
Hort, Milan, podpredseda NR SR (2011-04-05):
Ďakujem, to bolo záverečné slovo navrhovateľa. Pýtam sa pána spravodajcu, či chce využiť právo. Nie. Prerušujem rokovanie o tomto bode programu. A budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a ktorým sa mení a dopĺňa zákon č. 276/2001 Z. z. o regulácii v sieťových odvetviach. Máte ho ako tlač 214. V piatok 1. apríla bola rozprava vyhlásená za skončenú. Poprosím teraz, videl som tu v sále pána ministra Miškova. Ak niekto vie, kde sa nachádza pán minister Miškov, skúste mu povedať, že už ide jeho bod. Pán minister, skúste venovať viacej pozornosti rokovaniu Národnej rady . Bola rozprava vyhlásená za skončenú, chcem sa vás spýtať, či chcete ako navrhovateľ zaujať stanovisko k rozprave. Nie. Ďakujem pekne. Pán spravodajca? Áno. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov , tlač 214.)
Náhlik, Peter, poslanec NR SR (2018-03-13):
Keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujem v treťom čítaní ihneď.
Grendel, Gábor, podpredseda NR SR (2022-03-24):
V rozprave teraz vystúpi pán poslanec Filip Kuffa.
Érsek, Árpád, minister dopravy a výstavby SR (2019-09-12):
Ďakujem za otázku. Neviem, či to prvé konštatovanie, o čom ste hovorili, o okrúhlych pečiatkach, pán poslanec, toto si vyprosujem. V tejto republike fungujú zákony. A kto má okrúhle pečiatky, je zodpovedný za to, kam tú pečiatku dá alebo nedá. Dobre? Aby sme si to dali na pravú mieru. Vy furt napádate a neviete, čo napádate, pán poslanec. Druhou otázkou ste zabil prvé konštatovanie. Za čo sme my zodpovední? (Reakcia z pléna.) Za čo sme my zodpovední, pán kolega? Teraz rozprávam ja, nie, ja, prepáčte, potom môžte pýtať si slovo nabudúce, ak prídem sem, lebo otázku určite dáte. Ale toto nie je v poriadku, čo aj píšete, aj rozprávate, pretože je to, viete, to je populistické, čo vy rozprávate, pretože v živote ste ministrom nebol a možnože keď raz budete, tak uvidíte, čo je to sedieť na ministerskom mieste. A ja vám prajem, nech ste niekedy a potom budete riešiť tieto veci, ktoré sú dennodenne na programe, či pri diaľnici D4/R7, či pri Višňovom, či pri hociktorom inom a vy rozprávate tu o pečiatkach ako o veciach. Ani neviete, že stavebné povolenia na stavbu kríženia D4/D1 sú vydané všetky tak, jako potrebujú byť. Koncesionár môže robiť všetky tie vetvy, ktoré, na čo má vydané stavebné povolenie, na, vydané na všetko. Čiže nehľadajte tu, hľadajte to potom od júna a augusta druhého, budúceho roka, keď Národná diaľničná spoločnosť eventuálne to trasovanie a tie trasy, ktoré má tendrovať on a ktoré tendruje, nebudú dokončené. Vtedy vznikne kompenzačná udalosť, aby sme to nazvali tak, jak sa to menuje. Ale vy tu rozprávate dopredu, ani neviete o čom. Vy rozprávate o tom, že v roku 2023 bude dokončená D4/R7. To je klamstvo. V roku 2023 má byť rozšírená diaľnica až po, na štyri pruhy, vtedy dokončia v roku 2023, čo nemá spoločného s D4/R7. To sú ďalšie stavby, ktoré v tom, trase sa robia. Len neviem, vy jednoducho, niečo som vám odpísal večer na mail, zas ste tam písal niečo také, čo nie je pravda. Pán kolega, ja vám prajem zo srdca, aby ste bol zas ministrom dopravy a uvidíte, jak je to, jak to chodí v praxi, jak vy budete reagovať na veci, čo som dneska sedel, prepáčte (minister si odkašlal), dneska sedel s Španielmi o týchto veciach, čo vy rozprávate, v pondelok sedím s bankami, ktorá banka nepovolí vám, nebude financovať cestu, keď je tam niečo, čo je neodpratateľné. O čom vy rozprávate? Vy vymýšľate tu epizódy, to asi môžte ísť do škôlky deťom rozprávať rozprávky, len prepíšte tam Macejko, dajte tam pomlčku, dajte tam myš a bude to dobré. Bude to dobré, počúvajme. Ale toto nie je pravda, čo hovoríte. Jednoducho toto ma trápi, toto ma trápi, čo vy tu hovoríte, lebo hovoríte nepravdu. Áno, tu sa dá povedať všetko, lebo máte imunitu. Môže tu hovoriť všetko, kto koho zabil, kto koho nezabil, kto je a tak ďalej. Ale realita je niekde úplne inde, pán kolega... (Prerušenie vystúpenia predsedajúcim.)
P. Paška, predseda NR SR: (2008-05-14):
(Hlasovanie.) 141 prítomných, 113 za, 2 proti, 26 sa zdržalo. Konštatujem, že sme návrh pridelili výborom a určili lehoty. Pán poslanec Peter Pelegrini uvedie v prvom čítaní hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov . Je to tlač 609.
Kollár, Boris, predseda NR SR (2023-02-17):
Konštatujem, že Národná rada Slovenskej republiky v tajnom hlasovaní zvolila poslanca Marka Krajčího za predsedu výboru pre zdravotníctvo. Prosím vás, pán predseda výboru, aby ste zaujali miesto určené pre predsedov výborov. Ďakujem. Teraz tu mám, podávam procedurálny návrh, aby sme, teraz sme mali hlasovať o tlači 1101, je to vládny návrh zákona, ktorým sa mení a dopĺňa zákon č. 25/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov, ako som spomínal, tlač 1100. Na základe troch poslaneckých klubov dávam procedurálny návrh, aby sme o tomto hlasovali na ďalšej schôdzi. Je, prosím, všeobecný súhlas? (Súhlasná reakcia pléna.) Áno. Ďakujem pekne. A teraz máme tu posledné. (Ruch a smiech v sále.) Teraz... Niekto povedal nie? (Reakcie z pléna a smiech v sále.) Ďakujem. Pani poslankyne, páni poslanci, podávam návrh uznesenia, aby Národná rada podľa § 24 ods. 8 zákona o rokovacom poriadku určila ako deň skončenia 83. schôdze Národnej rady 17. február 2023 o 14.00 hod. presne, s tým, že neprerokované body programu tejto schôdze sa zaradia do návrhu programu schôdze Národnej rady so začiatkom od 14. marca 2023. Prosím, prezentujme sa a hlasujeme. (Reakcia z pléna.) Dám, dám, hej. (Hlasovanie.) Prítomných 99 poslancov, za 95, proti žiadny, zdržalo sa 21, nehlasovali 3. Konštatujem, že sme navrhované uznesenie schválili. Nech sa páči, pán poslanec Fico, máte, máte procedurálny návrh, máte slovo.
Podmanický, Ján, poslanec NR SR (2018-06-12):
Ďakujem za slovo. Vážený pán minister, vážený pán podpredseda parlamentu, v súlade s § 73 zákona o rokovacom poriadku som bol určený predsedníčkou Výboru Národnej rady pre sociálne veci za spravodajcu k návrhu zákona, ktorý je uvedený pod tlačou 997. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1043 z 25. mája 2018 navrhujem, aby návrh zákona prerokovali: ústavnoprávny výbor, výbor pre financie a rozpočet, výbor pre hospodárske záležitosti a výbor pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Prosím, pán podpredseda, otvorte rozpravu.
Glváč, Martin, podpredseda NR SR (2018-10-18):
Pán poslanec Paška, nech sa páči.
Kiššová, Jana, poslankyňa NR SR (2010-12-15):
Ďakujem pekne za slovo. Veľmi ma mrzí, že od začiatku, odkedy sme začali komunikovať túto reformu verejnoprávnych médií, tak stále počúvame zo strany opozície len to, ako to nepôjde, čo nebudeme robiť, čo nebude fungovať, že nebudeme voliť, že sa nebude vysielať, proste stále tu sú na stole nejaké katastrofické scenáre, čo všetko nebude fungovať, ale počas celého obdobia som nezaznamenala jediný pokus zo strany opozície diskutovať o tom, ako by to mohlo ísť. Čiže stále počúvame, ako sa niečo nedá, a dôvody prečo niečo nejde a nie hľadanie spôsobu, ako by to mohlo ísť. Napriek tomu, že minister k tomu viackrát vyzýval, nikto z opozície diskutovať neprišiel. A v tomto duchu ste pokračovali aj vy, pán kolega, pán poslanec Jarjabek, že ste opäť v tejto vašej reči rozprávali o tom, ako niečo nepôjde. Veľmi ma to mrzí, pretože si myslím, že táto téma si zaslúžila naozaj trošku väčšiu koordináciu, a naozaj sme tu nemuseli vidieť len tie stranícke tričká, ale naozaj dalo sa tu zaspolupracovať. Ďalej ste spomínali, že a teda naozaj s veľmi smutným výrazom tváre ste spomínali to, že ako v tom zákone, preboha, nie je vidno, čo sa bude vysielať. No hádam len zákon nemá riešiť to, čo sa bude vysielať. Tento zákon predsa definuje rámce, definuje pravidlá, definuje prostredie a nie to, čo sa bude vysielať. No ja dúfam, že v tom zákone ste to ani nehľadali. Ďalej počúvame o tom, že chceme zlikvidovať duálny systém a chceme zlikvidovať verejnoprávne médiá. Potom následne počúvame, že sa chceme zmocniť verejnoprávnych médií. Veď to nejde dokopy. Načo budeme likvidovať niečo, čoho sa chceme zmocniť, veď toto už je samé protirečenie si z vašej strany. Ďakujem.
P. Paška, predseda NR SR: (2007-10-25):
Takže, vyhlasujem hlasovanie o návrhoch pána Záhumenského za zmätočné a dohlasujeme najprv všetky body zo spoločnej správy.
Paška, Pavol, predseda NR SR (2013-05-14):
Hlasujeme. (Hlasovanie.) 142 prítomných, 62 za, 58 proti, 22 sa zdržalo. Tento návrh sme neschválili.
Viskupič, Jozef, poslanec NR SR (2012-06-22):
Chcem sa poďakovať, vážení kolegovia, za faktické poznámky k bodu, ktorý hovoril pán poslanec Hambálek a pán poslanec Hlina. Mám pocit, že to opísal Alojz dostatočne, takže pravdepodobne sa mu tam krivda udiala, ale nechcem sa k tomu dlhšie vyjadrovať. Chcel by som zareagovať možno na pána poslanca Martvoňa a tému politických nominácií. Ja si dovolím odcitovať čl. 30 ústavy ods. 4: „Občania majú za rovnakých podmienok prístup k voleným a iným verejným funkciám.“ To, že vy hovoríte o združovacom práve v politickej strane, vám nedáva absolútne žiadne právo toto spochybňovať. Nedáva právo politickým stranám si parcelovať Slovensko, parcelovať výkon štátnej správy, štátnej moci a kdekoľvek dosadzovať politických nominantov. To, čo som ja vravel, bolo to, že sa dohodnime na hrubej čiare, aby sme vedeli, pokiaľ ministri majú možnosť budovať svoje tímy, a kam už by ich kvôli stabilite, kvôli tomu, aby štátne správa sa nekývala každé štyri roky, tam, aby bol vytvorený profesijný rast, aby sme mohli Slovensko pohnúť ďalej. Je samozrejme paraprávnym stavom to, podľa môjho názoru, že politické nominácie alebo vôbec kandidatúra je do tohoto zboru, nie je možná a umožnená nezávislým kandidátom. Oni nieže sa môžu, ale musia sa združovať, a to si myslím, že nie je z hľadiska pasívneho volebného práva dobré.
B. Bugár, podpredseda NR SR: (2005-10-27):
R. Vavrík, poslanec: Ďakujem pekne. Zneužívam, že som tu ako spravodajca a predkladateľ správy. Musím potvrdiť, čo povedal minister Lipšic, že komunikácia s rezortmi, v prvom rade s ministerstvom spravodlivosti, osobne s ministrom či so štátnou tajomníčkou, alebo s riaditeľom príslušnej sekcie, ktorá má na starosti súdy, musím potvrdiť, že výbor vychádzal, ľudovo povedané, na jednotku, že všetko fungovalo tak, ako malo. Pán minister, ďakujem pekne pred snemovňou. Treba však povedať, že rôzne nedostatky, ktoré sme našli a potom dohľadávali, vďaka vašej ochote v spolupráci justície s výborom sa vysvetlili všetky nejasné otázky. Ale treba povedať aj to, že sa vyjasnili až na tretí- či štvrtýkrát. A preto vítame a ja osobne chcem poslancom povedať aj to, že sme sa s ministrom dohodli na stretnutí takom neoficiálnom, možno na štyri alebo na osem očí, bol so mnou ešte tajomník výboru, pán minister mal riaditeľa sekcie, že zjednotíme, ešte viac zlepšíme metodiku, aby ani tie najmenšie pochybnosti nemohli mať či už poslanci, či už občania a aby sme mohli seriózne občanov informovať, v akom stave sa táto časť, ktorá je veľmi sledovaná občanmi, a to je zásah do súkromia odpočúvaním, ako sa to vyvíja. Keď už som hovoril o ministerstve spravodlivosti, ešte takisto chcem povedať, že na všetkých rezortoch, či to bolo na vnútre, na obrane, na doprave alebo na financiách, sa nám venovali rovno ministri, príslušní štátni tajomníci a skupina všetkých kompetentných úradníkov, musím povedať, aj vrátane riaditeľa Slovenskej informačnej služby. A rezorty mali snahu vytvoriť nám také podmienky, aby sme sa ku všetkých informáciám, ktoré sme požadovali, dostali. Opakujem, tých pár nezrovnalostí, ktoré sú v správe spomenuté, zavinila neexistencia metodiky, ktorú spomenul predseda Kaliňák, ale v správe zároveň uvádzame, že už minister Lipšic začal pred účinnosťou výboru metodiku vytvárať a našli sme spoločné stanoviská k tomu, aby sa metodika znovu dostala do takej podoby, s akou výbor dnes začal pracovať. Chcel by som ešte povedať jednu vec, že úloha nebola veľmi ľahká ani jednoduchá a skutočne, pokiaľ by rovno ministri netrvali na tom, aby sme veľmi intenzívne a dobre spolupracovali, ešte dodnes by možno správa nebola hotová. Ono to vždy tak býva, keď prídeme s niečím novým, prvýkrát si výbor túto funkciu a povinnosť splnil. A ja som presvedčený, že pri ďalších skúmaniach nášho výboru v jednotlivých rezortoch už nebudeme na ten druhý- alebo tretí-, alebo štvrtýkrát dohľadávať prostredníctvom súdov, či teda ten odposluch bol, alebo nebol legálny. V úvode správy som zabudol povedať, čo ešte raz musím skonštatovať teraz na mikrofón Národnej rady, nenašli sme ani jeden nezákonný odposluch a z tohto pohľadu by mala byť verejnosť pokojná. Ale aj tá dôležitá vec, ktorú Robert Kaliňák spomínal, že treba metodiku dotiahnuť do konca a zosúladiť všetky rezorty, je tiež, myslím, dobrý počin k tomu, aby mohli občania pokojne spávať a nemali obavu, čo stále dnes majú, že sú nelegálne odpočúvaní. Ďakujem za slovo.
Kremský, Peter, poslanec NR SR (2023-05-18):
Ja som rád, že ste našli spoločnú reč, že už tu nepočujeme takéto hádky, takže to sa teším. Ale, pán poslanec Tomáš, chcem ešte zareagovať na tú vašu predchádzajúcu reakciu na mňa, ktorú ste tak ako veľmi prefíkane urobili, tak aby som na to nemohol reagovať. Samozrejme, to, čo tvrdíte, je klamstvo, už som vám to viackrát povedal aj v reláciích... v reláciách, kde ste ma z tohto obvinili, nikde som nepovedal, že sa dôchodcovia, ktorí majú zimu, majú vysťahovať, to je klamstvo, a keďže už som vás na to viackrát upozornil, znamená to, že klamete vedome, že klamete vedome. Dobre viete, že klamete, napriek tomu klamete ďalej. Neviem, ako sa takýto človek môže ráno pozrieť do zrkadla, keď dobre vie, že klame, napriek tomu to robí. Toto učíte aj svoje deti? Ja si myslím, pán poslanec, že toto je hanba. Ešte raz vám hovorím, povedal som to, že pokiaľ človek nedokáže zvládať platbu za svoju nehnuteľnosť, možno ju má príliš veľkú, možno ju má príliš drahú, je niekedy lepšie, aby sa presťahoval do menšej nehnuteľnosti. Urobil som to aj s mojou mamou, keď ostala sama vo veľkom dome, tak ten dom predala a nasťahovala sa k bratovi. Je to oveľa lepšie riešenie aj z hľadiska finančného, aj z hľadiska vzťahov, pretože sa má o ňu kto postarať. Takže, prosím vás, neprekrúcajte moje slová a neklamte dôchodcov, ktorí vám možno slepo veria, ale robia veľkú hlúposť, pretože ste nepoctivý človek.
Kosová, Ingrid, poslankyňa NR SR (2024-09-10):
Ďakujem všetkým veľmi pekne za všetky komentáre, pripomienky. Desegregácia je veľmi komplexná téma, kedykoľvek rada si s každým podiskutujem, za dve minúty sa to určite nedá prejsť, ale garantujem vám, že my tých príkladov dobrej praxe máme veľmi veľa a stačí to len robiť naozaj odborne, systematicky a dlhodobo a tie výsledky sa dostavia. Bohužiaľ, my sme ešte na Slovensku ani nezačali. Od roku 2015, čo je infringement, sa neurobil ani jeden jediný krok okrem toho, že sa dala minulý rok definícia segregácie do zákona, ktorá sa teraz mení zásadným spôsobom. Čo sa týka toho, že je to téma zapeklitá, pán Huliak, to je, samozrejme, veľká pravda, ale ja vám garantujem, že ak niekto parazituje na rómskej téme, tak je to majorita najmä. A druhá vec, čo sa týka preplácania školských pomôcok a všetkých vecí, tak to preplácame všetkým deťom zo sociálne znevýhodneného prostredia, nielen rómskym deťom. A po tretie, myslím si, že ak tento štát na niečo dopláca, tak je to na to, že nedokážeme týchto ľudí dostať z chudoby, a doplácame na to aj ekonomicky. Strádame minimálne 2 % HDP na neschopnosti inklúzie. A čo sa týka vašich sexistických poznámok, tak k tomu sa ani radšej nebudem vyjadrovať, ja som presne, dobre vedela, prečo som tam nešla tancovať, ale je to len ukážkou toho, že vy vôbec nemáte citlivosť k daným témam. Vy ani netušíte, že ste bol sexistický, a ani netušíte, že ste tu na Rómov teda zasiali len plno predsudkov a stereotypov. To je to smutné. Ďakujem. (Potlesk.)
Jurinová, Erika, podpredsedníčka NR SR (2012-09-12):
Ďakujem pánovi poslancovi. Na jeho vystúpenie sa prihlásili štyria páni poslanci s faktickými poznámkami. Ukončujem možnosť prihlásiť sa. Pán poslanec Huba, Viskupič, Blanár a Baška. Nech sa páči, pán poslanec Huba.
Bugár, Béla, podpredseda NR SR (2018-05-15):
Ďakujem pekne. Otváram rozpravu a konštatujem, že som dostal do rozpravy písomne prihlásených poslancov za klub Ľudová strana Naše Slovensko Marian Kotleba, za SaS Martin Klus, okrem toho ešte sú písomne prihlásení pán poslanec Mazurek, ak dobre čítam, pán poslanec Drobný, pán poslanec Dostál a pán poslanec Simon. Takže, pán poslanec Kotleba, nech sa páči, máte slovo.
Glváč, Martin, podpredseda NR SR (2017-06-14):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ? Nie je tomu... Áno? Nech sa páči.
Pellegrini, Peter, predseda NR SR (2015-04-22):
Pán poslanec Galko.
Bugár, Béla, podpredseda NR SR (2011-07-06):
Pán poslanec Chaban.
Laššáková, Jana, podpredsedníčka NR SR (2012-12-06):
Ďakujem pekne. Ďalšiu otázku, v poradí piatu, položil pán poslanec Ľuboš Blaha podpredsedovi vlády a ministrovi financií Slovenskej republiky Petrovi Kažimírovi. Pán poslanec, poprosím, na pána ministra je položená otázka, dobre? A otázka znie: „Ako hodnotíte nedávno medializovaný návrh z dielne SDKÚ – DS, aby sa na Slovensku zaviedla daň z každej finančnej transakcie?“ Prosím o odpoveď, pán minister, ako aj o oznámenie ukončenia odpovede.
Valášek, Tomáš, poslanec NR SR (2022-03-24):
Vďaka, pán predsedajúci. Keďže SMER sa snaží túto debatu zosobniť na pána poslanca Krúpu, tak som chcel prehovoriť ja, niekto, kto nie je, nielenže nie je Juraj Krúpa, nie je ani súčasťou OĽANO, ani súčasťou koalície, z ktorej som odišiel, a v tejto veci fakt nemám dôvod nadŕžať ani jednej, ani druhej strane, ale chcem sa držať faktov. Je, ako povedal pán predseda Kéry, a je škoda, že tu nie je, predniesol svoju reč a odišiel, ale ako povedal pán predseda Kéry, je, samozrejme, zvykom a malo by byť dodržané, že v delegáciách sú zastúpené aj opozícia, aj koalícia. Ale to, samozrejme, predpokladá záujem opozície. Určite sa zhodneme, že nie je v silách a nebolo by ani múdre, aby sa predseda výboru snažil nanútiť opozíciu ísť na cesty, o ktoré nie je záujem. Takže v podstate otázka tu teraz stojí a padá na tom, že či bola táto možnosť opozícii ponúknutá a či ju využila. Pretože ak ju nevyužila alebo sa rozhodla ju nevyužiť, logicky je potom normálne, že tá delegácia bola zložená len z členov koalície. A to hovorím ako člen opozície. Pán predseda Krúpa si dal tú prácu a našiel a rozposlal záznam zo stretnutia relevantného výboru pre obranu a bezpečnosť. Mám ho pred sebou, pozrel som si ho včera večer aj dnes ráno, kde jasne a explicitne ponúka možnosť všetkým z tých troch menovaných poslancov, u ktorých si to pán Kéry overoval. Jedna sedí priamo v miestnosti, ďalší dvaja tam neboli, čo je ich právo a ich chyba, ak to tak môžem povedať, že sa rozhodli zasadnutia výboru nezúčastniť. V každom prípade tá možnosť cestovať verejne odkomunikovaná bola. Je to na zázname a v tomto, musím povedať, pán predseda Kéry jednoducho nehovorí pravdu. Zdržal som sa pri hlasovaní na výbore, pretože si myslím, v otázke tohto uznesenia, lebo si myslím, že či dáme loptičku na stranu opozície, či koalície, ktokoľvek o tom konečne bude rozhodovať, to podstatné je politická kultúra, že či sa zachovávame jeden k druhému správne. Ale v tomto prípade musím dať za pravdu pánu predsedovi Krúpovi. Ja mu nemôžem vyčítať v tomto, v tejto konkrétnej ces... (Prerušenie vystúpenia časomerom.)
Sulík, Richard, predseda NR SR (2011-06-02):
Prosím, hlasujte o pozmeňovacom návrhu, ktorý predložil pán poslanec Štefanec. (Hlasovanie.) Prítomných 146 poslancov, hlasovalo 78 za, 47 proti, 20 sa zdržalo, 1 nehlasoval. Tento pozmeňovací návrh sme schválili. A, pán spravodajca, predložte návrh na pokračovanie rokovania tohto návrhu zákona v treťom čítaní.
P. Paška, predseda NR SR: (2008-10-29):
(Hlasovanie.) 131 prítomných, 85 za, 26 proti, 16 sa zdržalo, 4 nehlasovali. Máte súhlas.
P. Paška, predseda NR SR: (2008-11-05):
(Hlasovanie.) 135 prítomných, 99 za, 21 proti, 13 sa zdržalo, 2 nehlasovali. Návrh pána poslanca Rafaja sme schválili.
Blanár, Juraj, podpredseda NR SR (2021-06-22):
Takže, vážené panie poslankyne, na žiadosť pani rečníčky teraz prerušujem rokovanie o tomto bode, budeme pokračovať jej vystúpením z... 2 minútami 13 sekundami a potom sa môžu prihlásiť, faktické poznámky aj ďalší. Takže prerušujem rokovanie a budeme hlasovať o tri minúty. Ďakujem. (Trojminútová prestávka.) (Po prestávke.)
Bužo, Lukáš, poslanec NR SR (2024-01-18):
Ďakujem za všetky faktické poznámky všetkým kolegyniam a kolegom. Ani jedna faktická poznámka neminula cieľ a každý jeden z vás ste hovorili vecne ku veciam, o ktorých sme, o ktorých som hovoril aj ja. A ... (nezrozumiteľne vyslovené) povedala, že veď o nič nejde, tak mňa napadla taká, taká spojitosť, keď oni komunikujú v médiách, že veď o nič nejde, len tá opozícia to naťahuje, tá opozícia z toho robí haló-haló, kričia tu, vystrájajú tu, predlžujú tu proces, ale však nič také závažné sa tu nedeje, nejde diať. Veď toho vlka môžme dať do mrazničky a potom ho vyberieme a zasa ho odstrelíme, ale už to bude legálne. Čiže asi takto, takto k tomuto. A chcem, chcem poupraviť svoj prejav. Ľudské práva by nemali byť porušované ani voči obvineným a nespochybňujem, že ak boli tie ľudské práva u tých šiestich nejak porušené, tak niekto za to má niesť zodpovednosť, ale nie tak, že teraz zrušíme 20-ročnú inštitúciu, a nie tak, že budeme všetko robiť v skrátenom legislatívnom konaní na úkor tých, ktorí to potrebujú oveľa-oveľa viac ako tí šiesti. Iba toľko. A preto ešte raz zopakujem tú moju výzvu. Stiahnite tento zákon, úplne ho zhoďte zo stola a zamerajme sa na to, čo je potrebné, čo je, čo je tak potrebné, čo je tak rýchle, lebo toto všetko tu horí okolo nás, ľu... (Prerušenie vystúpenia časomerom.)
Matovič, Igor, poslanec NR SR (2017-03-28):
Pán predsedajúci, navrhujem, aby si Národná rada minútou ticha uctila pamiatku statočného bojovníka voči mečiarizmu Františka Gauliedera, bývalého poslanca Národnej rady.
Mizík, Stanislav, poslanec NR SR (2017-11-28):
Ďakujem za slovo. Pán Dostál, vaša slovná ekvilibristika je bohapustá demagógia, ktorá zakrýva vaše ciele, t. j. zvýšenie platov, chcete zvýšiť platy. Platy máme dosť veľké a bola by nehorázna drzosť, keby sme si ich ešte zvýšili. A ja osobne by som ich zmrazil aj sudcom, aj generálnemu prokurátorovi. Ľudia na Slovensku otročia za almužnu a vy si chcete zvyšovať platy. To je odporné, fuj! (Reakcia z pléna.)
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 142 prítomných, 23 za, 1 proti, 117 sa zdržalo, 1 nehlasoval. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz prosím povereného člena výboru pre zdravotníctvo pána poslanca Stachuru, ktorý nie je v sále, kto bude uvádzať zákon? Hovoríme o zákone o bode 79, prvé čítanie návrhu poslanca Vašečku na vydanie zákona, ktorým sa dopĺňa zákon č. 355/2007 o ochrane, podpore a rozvoji verejného zdravia, tlač 235. Spravodajcom bude pán poslanec Majerský. Nech sa páči, môžte uviesť hlasovanie. (Hlasovanie o návrhu poslanca Národnej rady Slovenskej republiky Richarda Vašečku na vydanie zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 235.)
Brocka, Július, poslanec NR SR (2014-11-08):
Pán Paška, bolo to slabé. Čakal som, že po tak neštandardnom trojdňovom, víkendovom rokovaní parlamentu oznámite poslancom, že odstupujete zo svojej funkcie. To by bolo primerané, to by bola adekvátna reakcia na situáciu, ktorú ste spôsobili i vy osobne. Korupčný systém s krytím SMER-u ste spoluvytvárali aj vy, na ktorý doplácajú chorí, bezbranní a chudobní ľudia na Slovensku. Vy, pán Paška, ste chceli opozícii zatvoriť ústa a na druhej strane aj s Robertom Ficom ste chceli pred komunálnymi voľbami aj v komunálnych voľbách zabetónovať svojich kolegov Rašiho, Chomu, Bagačku a ďalších v ich funkciách. Škandál! Pán Paška, odstúpte! Urobíte zadosť aj v kauze CT v Piešťanoch, urobíte radosť aj vašim poslancom, lebo ďalšia schôdza na vaše odvolanie nebude. A urobíte radosť aj tým, ktorí si úprimne ctia odkaz 17. novembra. (Potlesk.)
Galko, Ľubomír, poslanec NR SR (2024-01-11):
Ďakujem pekne. Mám dve poznámky k tomuto vystúpeniu. Po prvé, som veľmi rád, že si Marek spomenul, ako už aj niektorí pred tebou, aj bývalého špeciálneho prokurátora, dnes odsúdeného zločinca Dušana Kováčika, lebo je dôležité o ňom hovoriť. Dušan Kováčik je totiž kľúčom, ktorý otvára dvere a cestu ďalším zločincom zo strán SMER 1 a SMER 2 pred súdy a následne do väzenia. Je to človek, ktorý dnes posiela smerákom odkazy z väzenia, aby si pohli, lebo inak začne rozprávať. A oni dobre vedia, že ak začne Kováčik rozprávať, tak skončia v base mnohí ďalší smerácki politici, oligarchovia, či nominanti. Preto tá frenetická snaha prijať tento návrh zákona zmeny Trestného poriadku, lebo zámerom tejto koalície podvodníkov a klamárov nie je len o ochrana ich ľudí, ktorým hrozí basa, ale aj, je to aj vysekanie smeráckych zločincov typu Kováčik či Kočner z väzenia. A druhá poznámka, je dobré, že si na konkrétnych príkladoch ukázal, ako sa konkrétnym smeráckym zločincom znížia tresty, ak tento návrh zákona naozaj táto koalícia podvodníkov a klamárov pretlačí. Áno, je to obrovský škandál, že za zločiny a ťažké machinácie vo verejnom obstarávaní, kde smerácki politici, oligarchovia a nominanti rozkradli milióny a milióny eur. A hrozili im a doteraz im aj hrozia roky väzenia, obídu so symbolickými podmienečnými trestami ak táto novela prejde. Je nehorázne, že za okradnutie bežných ľudí o auto, o ich zariadenie v byte a podobne, na ktoré si títo ľudia krvopotne roky šetrili, nebude zločincom poslaným touto vládnou koalíciou hroziť prakticky žiadny trest. Treba to ľuďom neustále opakovať, zdôrazňovať. Som rád... (Prerušenie vystúpenia časomerom. )
Pčolinský, Peter, doterajší podpredseda NR SR (2023-10-25):
Pán poslanec Tomáš Valášek.
A. Belousovová, podpredsedníčka NR SR: (2008-12-02):
Po druhé, tie vnútorné strany, ktoré som ukázala, sa nepoužívali len v tomto texte, používali sa aj v učebniciach vlastivedy, čiže toto bola veľmi rozšírená propagácia, aby bolo každému jasné. Čo sa týka pána Duraya. Ja tiež v tom sa vzácne zhodnem s pánom Berényim, verím, že odchádza do slovenskej aj medzinárodnej histórie. Čo sa týka pána Szigetiho. Dolná zem, ja vôbec nikdy nepoužívam názov Dolná zem, ja používam názov Slovensko. Vidíte, že ten názov vôbec nepoznám, Dolná zem. Pre mňa je to cudzie. Takže kto to používa, ten ma vedel opraviť, by som povedala. Morálne právo diktovať rodičom. A to reagujem aj na ďalších poslancov SMK. Pán Miklós, ale vy máte právo rozhodnúť o tom, čo je pre Maďarov žijúcich na Slovensku dobré? Ja si myslím, že nie. No možnosť má rozhodnúť parlament. (Hlasy z pléna.) To je, pani poslankyňa, normálny spôsob fungovania demokratických spoločností. A parlament vytvára exekutívu v podobe vlády. Čiže minister riešil tieto veci s plnou zodpovednosťou a znalosťou. Pán Berényi, ja som nehovorila o tom, v akých jazykoch, ale tými názvami tak dopletiete tých turistov. Naozaj to bol len ako príklad taký, ako to môže komplikovať v každodennom živote jednoducho tým ľuďom proste každodenný život. A nerobíte dobre. Vy ste ma nepresvedčili ani vo vystúpeniach ani teraz, že vám ide o Maďarov. O seba vám ide, aby ste sa znovu dostali do parlamentu.
Šmilňák, Martin, poslanec NR SR (2024-01-18):
Pani kolegyňa Remišová, pozdravujem. Vy ste odkázali na prejav prezidentky v tom, že bol veľmi vecný a ľudský, že v ňom bol dôraz na právo, spravodlivosť, na dobro človeka a poukázala, že tam poukázala na krivdu, ktorá sa môže stať, a že tie misky váh táto novela príliš nakláňa od poškodených k páchateľom. Tu v tejto inštitúcii je viacej ľudí, ktorí by chceli byť prezidentom. A či už sa hrdia titulu, titulmi primus inter pares alebo, alebo hodnosťami generál alebo kapitán, pri všetkej úcte, ak to nebudú robiť pre dobro človeka a s vierou a úctou k spravodlivosti, tak nikdy nebudú dobrými prezidentmi, aspoň takými, ako bola pani, alebo je ešte stále aktuálna pani prezidentka Čaputová, z ktorej prejavu bolo jasné, že ide o vážnu vec, ide o každého človeka, ide o spravodlivosť, o čestnosť a o to, že implementácia tejto právnej úpravy prinesie veľké nebezpečie a veľa, veľa krivdy. Spomenuli ste, že prezidentka napomenula pána, pána premiéra, že áno, máte moc a toto je mocenský akt, ale máte ho, tú svoju moc máte vykonávať v súlade so zákonom a v prospech dobra každého človeka. A toto pani prezidentka vytkla a vy ste na to vo svojom príhovore poukázali a budeme musieť na to opakovane poukazovať, nachádzať tie správne slová a čo najviac oboznámiť všetkých obyvateľov tejto krajiny vrátane ich voličov, že to, čo sa ide udiať, je nedobré, nespravodlivé, nesprávne a že to nemáme robiť a že to nemáme robiť takto. Ďakujem pekne. (Potlesk.)